
Oifigeach Cumarsáide (Grád V)
Conradh Téarma Seasta (Clúdach Saoire Mháithreachais)

Is mian le Tionól Réigiúnach an Deiscirt Oifigeach Cumarsáide lánaimseartha (Clúdach Saoire Mháithreachais) a earcú chun tacú le seachadadh gníomhaíochtaí cumarsáide agus infheictheachta a bhaineann go príomha le Clár Chiste Forbraíochta Réigiúnaí na hEorpa (CFRE) agus chun cur le seachadadh cumarsáide corparáidí, rannpháirtíocht páirtithe leasmhara agus gníomhaíochtaí cumarsáide digití ar fud obair an Tionóil.

An Post
I measc na ndualgas beidh:
· Gníomhaíochtaí cumarsáide a chomhordú a bhaineann le Clár Chiste Forbraíochta Réigiúnaí na hEorpa (CFRE) i limistéar Chlár Réigiúnach an Deiscirt, an Oirthir agus Lár na Tíre
· Tacú le comhlíonadh na gceanglas a bhaineann le cumarsáid, poiblíocht agus infheictheacht
· Feachtais chumarsáide a fhorbairt agus a sheachadadh chun aird a tharraingt ar éachtaí tionscadail CFRE, aschuir chláir agus tionchar réigiúnach
· Teagmháil a dhéanamh le comhpháirtithe tionscadail, Údaráis Bhainistíochta, Ranna Rialtais agus páirtithe leasmhara eile chun tacú le cumarsáid agus rannpháirtíocht clár
· Ábhar a tháirgeadh, a chur in eagar agus a fhoilsiú do shuíomhanna gréasáin, do bhealaí meán sóisialta, do nuachtlitreacha, d’fhoilseacháin agus d’ábhair chumarsáide eile
· Cás-staidéir tionscadail, scéalta ratha agus deiseanna cumarsáide a eascraíonn as tionscadail arna maoiniú ag CFRE a aithint agus a chur chun cinn
· Bealaí cumarsáide digiteacha a chothabháil lena n-áirítear ábhar láithreán gréasáin an Tionóil agus ardáin na meán sóisialta
· Ábhar, íomhánna agus fianaise cumarsáide a chothabháil chun tacú le tuairisciú, monatóireacht agus meastóireacht clár
· Ag feidhmiú mar chaomhnóir ar bhranda agus ar fhéiniúlacht amhairc Thionól Réigiúnach an Deiscirt, ag cinntiú go gcuirtear caighdeáin bhrandála agus chumarsáide i bhfeidhm go comhsheasmhach ar fud na heagraíochta
· Tacú le rannpháirtíocht na meán, preaseisiúintí, imeachtaí agus gníomhaíochtaí poiblíochta a bhaineann le tionscadail agus scéimeanna arna maoiniú ag CFRE
· Comhairle agus tacaíocht cumarsáide a sholáthar d’fhoireann an Tionóil maidir le foilseacháin, cur i láthair agus cumarsáid le páirtithe leasmhara a fhorbairt
· Tacú le himeachtaí, foilseacháin agus tionscnaimh chumarsáide an Tionóil
· Taisteal a bhaineann le hobair a dhéanamh, de réir mar is gá (intíre agus idirnáisiúnta araon)

Beidh príomhfhócas ag an ról ar ghníomhaíochtaí cumarsáide a bhaineann le tionscadail arna maoiniú ag CFRE a chur chun cinn agus tacú leo agus infheictheacht leanúnach infheistíocht an AE ar fud Réigiún an Deiscirt a chinntiú.

An Duine
Agus iad oilte go maith le sárscileanna idirphearsanta agus cumarsáide agus cumas chun déileáil le daoine thar raon eagraíochtaí, ba cheart go mbeadh taithí ábhartha ag iarrthóirí ar chumarsáid, rannpháirtíocht páirtithe leasmhara, cumarsáid dhigiteach, cruthú ábhair nó gníomhaíochtaí caidrimh phoiblí. Beimid ag súil freisin go mbeidh eolas sásúil ag an Oifigeach Cumarsáide ar eagrúchán na seirbhíse poiblí in Éirinn tuiscint phraiticiúil ar shaincheisteanna forbartha eacnamaíche, sóisialta agus réigiúnacha ag leibhéal náisiúnta, réigiúnach agus áitiúil. Tá sé inmhianaithe feasacht a bheith aige/aici ar na riachtanais chumarsáide, phoiblíochta agus infheictheachta a bhaineann le Cistí Comhtháthaithe an AE, mar aon le taithí i mbainistíocht láithreán gréasáin, na meáin shóisialta, caidreamh leis na meáin agus cumarsáid chorparáideach.


Tuarastal
Is é €52,761 - €63,109 in aghaidh na bliana an scála tuarastail don phost seo. (Incrimint Fadseirbhíse san áireamh).

Conradh
Is conradh ar théarma seasta é seo chun clúdach saoire mháithreachais a sholáthar. Táthar ag súil go mbeidh an ceapachán ar feadh tréimhse thart ar 12 mhí.

Suíomh
Tá Ceanncheathrú an Tionóil Réigiúnaigh i gCathair Phort Láirge agus beidh an post lonnaithe sa Cheanncheathrú. Tá polasaí cianoibre i bhfeidhm ag an Tionól Réigiúnach.

Dáta Deiridh
Is é an dáta deiridh chun foirmeacha iarratais líonta a fháil ná Déardaoin, an 10 Meán Fómhair ag 3pm.

Tuilleadh Sonraí
Is féidir foirmeacha iarratais agus tuilleadh sonraí a íoslódáil ón suíomh idirlín www.southernassembly.ie nó is féidir iad a fháil ó hr@southernassembly.ie


Tá Tionól Réigiúnach an Deiscirt tiomanta do bheartas comhdheise

